
ΤΕΥΧΟΣ ΔΕΥΤΕΡΟ 


Αρ 


. Φύλλου 4495 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθιέρωση υπερωριακής εργασίας προσωπικού 
των οργανικών μονάδων της Επιτροπής Ανταγω¬ 
νισμού για το έτος 2018. 

2 Ίδρυση Κέντρου Θρέψης Φυτών και Ποιότητας 
Εδάφους στο Γεωπονικό Πανεπιστήμιο Αθηνών. 

3 Απασχόληση καθ' υπέρβαση του υποχρεωτικού 
ωραρίου για το έτος 2018 για το προσωπικό του 
Ν.Π.Ι.Δ. Περιφερειακού Ταμείου Ανάπτυξης Αττι¬ 
κής. 


ΑΠΟΦΑΣΕΙΣ 

Αριθμ. οικ. 7192 (1) 

Καθιέρωση υπερωριακής εργασίας προσωπικού 
των οργανικών μονάδων της Επιτροπής Ανταγω¬ 
νισμού για το έτος 2018 . 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ ΑΝΤΑΓΩΝΙΣΜΟΥ 

Έχοντας υπόψη: 

1. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 
συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176/Α'), όπως ισχύει. 

2. Τις διατάξεις του ν. 3959/2011 «Προστασία του ελεύ¬ 
θερου ανταγωνισμού» (ΦΕΚ 93/Α'), όπως ισχύει. 

3. Τις διατάξειςτου π.δ. 76/2012 «Οργανισμόςτης Επι¬ 
τροπής Ανταγωνισμού» (ΦΕΚ 132/Α') όπως ισχύει. 

4. Την υπ'αριθμ. 117/16.1.2013 κοινή υπουργική από¬ 
φαση «Κανονισμός Λειτουργίας και Διαχείρισης της Επι¬ 
τροπής Ανταγωνισμού» (Φ.Ε.Κ. 54/Β'). 

5. Την υπ' αριθ.πρωτ. 2/31029/ΔΕΠ/6.5.2016 εγκύκλιο 
του Γενικού Λογιστηρίου του Κράτους. 

6. Τις υπηρεσιακές ανάγκες της Γενικής Διεύθυνσης 
Ανταγωνισμού και ειδικότερα το γεγονός ότι, η φύση των 
εργασιών της Γενικής Διεύθυνσης καθιστά επιτακτική 
την ανάγκη απασχόλησης, πέραν των ωρών κανονικής 
εργασίας, των υπαλλήλων της προκειμένου: 


- Να ολοκληρωθεί η εξέταση υποθέσεων, που αφο¬ 
ρούν γνωστοποιηθείσες συγκεντρώσεις και συμπράξεις, 
για τις οποίες προβλέπονται από το νόμο ρητές προθε¬ 
σμίες, καθώς και αυτεπάγγελτες ή μετά από καταγγελία 
υποθέσεις εξαιρετικής για τον ανταγωνισμό σημασίας, 
στο πλαίσιο του ν. 3959/2011 και των άρθρων 101 και 
102 ΣΛΕΕ. 

- Να προχωρήσει η μοριοδότηση των υποθέσεων στα 
πλαίσια του άρθρου 14 παρ. 2 ιδ' του ιδίου νόμου. 

- Να προχωρήσει η συλλογή πληροφοριών και διεξα¬ 
γωγή ερευνών που προβλέπονται στα άρθρα 39 και 40 
του ν. 3959/2011. 

- Να προχωρήσει η συλλογή και επεξεργασία στοιχείων 
και πληροφοριών σχετικά με νομοθετικές και λοιπές ρυθ¬ 
μιστικές διατάξεις που μπορεί να εισαγάγουν εμπόδια 
στη λειτουργία του ελεύθερου ανταγωνισμού. 

- Να παρέχεται γραμματειακή υποστήριξη στο Γρα¬ 
φείο του Προέδρου, Αντιπροέδρου και Εισηγητών της 
Επιτροπής, κατά τις απογευματινές ώρες. 

- Να προχωρήσει η διεκπεραίωση των διοικητικής και 
οικονομικής φύσης επειγουσών εκκρεμοτήτων. 

- Να προχωρήσει η ολοκλήρωση των πολυσέλιδων 
πρακτικών των συνεδριάσεων της Επιτροπής Ανταγω¬ 
νισμού εντός συντόμου χρονικού διαστήματος. 

- Να διενεργούνται εμπρόθεσμα οι απαιτούμενες επι¬ 
δόσεις κλητεύσεων και λοιπών κατεπείγοντος χαρακτή¬ 
ρα και σημασίας. 

- Να προχωρήσει η ανάπτυξη και ολοκλήρωση του 
δικτύου πληροφορικής καθώς και η ολοκλήρωση ερ¬ 
γασιών αναβάθμισης συστημάτων, οι οποίες χρειάζεται 
να λαμβάνουν χώρα χωρίς διακοπή συχνά και εκτός των 
ωρών εργασίας του προσωπικού της Ε.Α. 

7. Το γεγονός ότι, για την αντιμετώπιση των παραπά¬ 
νω επιτακτικών αναγκών της Γενικής Διεύθυνσης Αντα¬ 
γωνισμού, το προσωπικό των οργανικών μονάδων της 
Επιτροπής Ανταγωνισμού απασχολείται πέραν του κα¬ 
νονικού ωραρίου εργασίας. 

8. Το γεγονός ότι, από την παρούσα απόφαση προκα- 
λείται δαπάνη σε βάρος του Προϋπολογισμού της Επι¬ 
τροπής Ανταγωνισμού, οικονομικού έτους 2018, ποσού 
εβδομήντα χιλιάδων ευρώ (70.000€) κατ' ανώτατο όριο, 
στον ΚΑΕ 0511 «Αποζημίωση για υπερωριακή εργασία», 
αποφασίζουμε: 

Καθιερώνουμε, για το έτος 2018, υπερωριακή απα¬ 
σχόληση α) μέχρι ενενήντα ενός (91) υπαλλήλων με σχέ¬ 
ση εργασίας ιδιωτικού δικαίου αορίστου χρόνου των 
οργανικών μονάδων της Επιτροπής Ανταγωνισμού, οι 
οποίοι θα εργάζονται εντός μιας τυπικής εβδομάδας 
(Δευτέρα έως Παρασκευή), εκτός ωρών εργασίας και 
έως την 22:00, οι οποίες δεν θα υπερβαίνουν κατά ανώ¬ 
τερο όριο, τις εκατόν είκοσι (120) ώρες ανά υπάλληλο 
το εξάμηνο β) μέχρι τριάντα τεσσάρων (34) τακτικών 
(μονίμων) υπαλλήλων των οργανικών μονάδων της Επι¬ 
τροπής Ανταγωνισμού, οι οποίοι θα εργάζονται εντός 
μιας τυπικής εβδομάδας (Δευτέρα έως Παρασκευή), 
εκτός ωρών εργασίας και έως την 22:00, οι οποίες δεν 
θα υπερβαίνουν κατά ανώτερο όριο, τις εκατόν είκοσι 
(120) ώρες ανά υπάλληλο το εξάμηνο. 

Για τις υπερωρίες θα εκδίδεται απόφαση συγκρότησης 
συνεργείων υπερωριακής απασχόλησης στην οποία θα 
αναφέρονται ονομαστικά οι συμμετέχοντες υπάλληλοι, 
ο κλάδος και το Μ.Κ. στο οποίο βρίσκονται κατά την 
προσφορά της υπερωριακής εργασίας, το αντικείμενο 
της απασχόλησης, το χρονικό διάστημα και οι ώρες απα¬ 
σχόλησης συνολικά. 

Υπεύθυνοι για την παρακολούθηση και βεβαίωση της 
υπερωριακής απασχόλησης και του παρασχεθέντος υπε- 
ρωριακά έργου ορίζονται οι Διευθυντές των υπαλλήλων, 
που πραγματοποιούν τις υπερωρίες. 

Η απόφαση που ισχύει από τη δημοσίευσή της να δη- 
μοσιευθεί στην Εφημερίδα της Κυβερνήσεως. 

Αθήνα, 7 Δεκεμβρίου 2017 

Ο Πρόεδρος 

ΔΗΜΗΤΡΙΟΣ ΚΥΡΙΤΣΑΚΗΣ 


Αριθμ. 9753 _ (2) 

Ίδρυση Κέντρου Θρέψης Φυτών και Ποιότητας 
Εδάφους στο Γεωπονικό Πανεπιστήμιο Αθηνών. 

Ο ΠΡΥΤΑΝΗΣ ΤΟΥ ΓΕΩΠΟΝΙΚΟΥ 
ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1) Τις διατάξεις του άρθρου 7 παρ. 5 του ν. 1268/1982 
(ΦΕΚ 87Α') ως έχουν τροποποιηθεί και ισχύουν. 

2) Τις διατάξεις του άρθρου 96 του ν. 4310/2014 όπως 
προστέθηκε στο άρθρο 80 του ν. 4009/2011 και ισχύει 
με το άρθρο 60 του ν. 4386/2016 (ΦΕΚ 83 Α'). 

3) Την απόφαση της Συγκλήτου (Συνεδρία: 524/ 
29.11.2017). 

4) Το γεγονός ότι το Κέντρο θρέψης Φυτών και Ποιότη¬ 
τας Εδάφους (ΚΕΘΦΥΠΕ) θα λειτουργεί αποκλειστικά με 
ιδίους πόρους και δεν θα βαρύνει τον προϋπολογισμό ή 
την κρατική επιχορήγηση του Ιδρύματος, αποφασίζουμε, 
ομόφωνα: 

Ιδρύεται στο Γεωπονικό Πανεπιστήμιο Αθηνών, Κέ¬ 
ντρο θρέψης Φυτών και Ποιότητας Εδάφους (ΚΕΘΦΥΠΕ, 
Έθπϊγθ ίοΓ ΡΙβπϊ ΝυΐΓΪΐίοπ 3πά 5οίΙ ΘυθΙίΐγ, συντομογρα- 
φία: ΡΙθπΤθιύβ Έθπϊγθ). 


Αποστολή - Σκοπός 

Αποστολή του ΚΕΘΦΥΠΕ θα είναι η επιστημονική δι¬ 
ασύνδεση, η παροχή τεχνογνωσίας και η ανάληψη δρά¬ 
σεων ως εξής: 

Διασύνδεση και ανάδειξη των δραστηριοτήτων των 
μελών ΔΕΠ/ΕΔΙΠ του ΓΠΑ που δραστηριοποιούνται 
κεντρικά ή περιφερειακά με θέματα θρέψης φυτών και 
ποιότητας εδάφους σε όλα τα επίπεδα. 

Διασύνδεση του ΓΠΑ με τον ΕΛΓΟ «Δήμητρα» και τα 
Ελληνικά Ινστιτούτα, ώστε να χαρτογραφηθεί και να ανα- 
δειχθεί το ελληνικό επιστημονικό δυναμικό που δραστη¬ 
ριοποιείται στα σχετικά πεδία. 

Διασύνδεση του σχετικού επιστημονικού χώρου με 
τον εργασιακό χώρο που σχετίζεται με την ποιότητα του 
εδάφους, τη λίπανση και τη θρέψη των καλλιεργούμενων 
φυτών. 

Συμβολή στην καταγραφή της δυναμικής του εργα¬ 
σιακού χώρου που σχετίζεται με θέματα θρέψης καλ¬ 
λιεργούμενων φυτών και ποιότητας εδάφους, ώστε να 
ενημερώνονται οι φοιτητές και οι ενδιαφερόμενοι συνά¬ 
δελφοι πάνω στις εξελίξεις αυτού του χώρου. 

Διασύνδεση του σχετικού ελληνικού δυναμικού με το 
αντίστοιχο διεθνές. Το διεθνές περιβάλλον εκτείνεται 
από θέματα βασικής έρευνας μέχρι και εφαρμοσμένης 
αγρονομικής έρευνας σε καλλιέργειες. 

Ανάδειξη των καινοτομιών του συγκεκριμένου χώρου, 
οι οποίες αναπτύσσονται ραγδαία τα τελευταία χρόνια 
στα πλαίσια της αειφορίας και υπό το πρίσμα της κλιμα¬ 
τικής αλλαγής. 

Συμβολή στη μεταφορά τεχνογνωσίας, ώστε να είναι 
εφαρμόσιμη στις ιδιαιτερότητες των τοπικών αγροσυστη- 
μάτων και μικροσυνθηκών, αλλά και αντίστροφα η κατα¬ 
γραφή των ιδιαιτεροτήτων τοπικών αγροσυστημάτων και 
τα ανοικτά θέματα/ ερωτήματα εργασίας που ανακύπτουν 
από αυτά και τα οποία χρήζουν βασικής έρευνας για βα¬ 
θύτερη κατανόηση των δυναμικών συμπεριφορών και 
των εν δυνάμει ενδεδειγμένων προσεγγίσεων. 

Τ α πεδία εργασίας στα οποία το Κέντρο θα συμβάλλει 
περιλαμβάνουν: 

- Προβολή και κατανόηση της σημασίας του υγιούς 
εδάφους και της αποδοτικότητας της χρήσης των θρε¬ 
πτικών από τον αγροτικό κόσμο. 

- Καταγραφή των αναγκών του νέου γενετικού υλικού 
της κάθε καλλιέργειας σε θρεπτικά κατά την διάρκεια του 
βιολογικού κύκλου. 

- Κάλυψη αυτών των αναγκών με την ενδεδειγμένη 
λίπανση. 

- Διαγνωστική, μεθοδολογίες και μοντέλα θρέψης/ 
λίπανσης. 

- Φυσικοχημεία και βιολογία του εδάφους, του ριζο- 
χώματος και της ριζόσφαιρας. 

- Φυσιολογία και μοριακή βιολογία της θρέψης των 
οργανισμών του εδάφους. 

- Φυσιολογία και μοριακή βιολογία της θρέψης των 
καλλιεργούμενων φυτών. 

- Αλληλεπιδράσεις φυτών και οργανισμών στη ριζό- 
σφαιρα σε επίπεδο θρέψης. 

- Ποιότητα και ασφάλεια της εδώδιμης φυτικής βιομά¬ 
ζας από αγροτικά ζώα και άνθρωπο. 

- Ασφάλεια και οικοτοξικολογικές παράμετροι πλευρές 
του οικοσυστήματος που σχετίζονται με τις διεργασίες 
και τους βιογεωχημικούς κύκλους των θρεπτικών στα 
αγροοικοσυστήματα. 

- Ιδιαιτερότητες της φυσιολογίας της θρέψης των αυ¬ 
τοφυών φυτών σε φυσικά οικοσυστήματα σε αγροοι- 
κοσυστήματα οριακής ποιότητας, περιοχές ΝθΐυΓθ κ.ά. 

- Ποιότητα εδάφους, θρέψη οργανισμών εδάφους, 
θρέψη φυτών και βιοποικιλότητα. 

- Ετερογένεια της ποιότητας των γεωργικών οικοσυ¬ 
στημάτων και τεχνολογίες γεωργίας ακρίβειας. 

- Θρέψη και λίπανση των φυτών στις καλλιέργειες 
εκτός εδάφους, στις βιολογικές καλλιέργειες και στις 
καλλιέργειες στις οποίες εφαρμόζονται συστήματα ολο¬ 
κληρωμένης διαχείρισης της παραγωγής. 

- Εισροές οργανικών λιπασμάτων, εδαφοβελτιωτικών 
και (βιο)διεγερτικών ουσιών των φυτών. 

- Επίδραση διαχείρισης εδάφους στην ποιότητα των 
εδαφών. 

- Αποκατάσταση, βελτίωση γονιμότητας εδαφών 

- Καινοφανείς τεχνολογίες στα συγκεκριμένα πεδία. 

Με βάση τα προηγούμενα, το ΚΕΘΦΥΠΕ θα συμβάλλει 

στην καλλιέργεια και την δημιουργία τεχνογνωσίας και 
παιδείας στη μεθοδολογία για την έρευνα και την εφαρ¬ 
μογή στα παραπάνω επιστημονικά πεδία, μέσω: 

Συνεδρίων Διαλέξεων - Επιστημονικών και εκλαϊκευ¬ 
μένων εκδόσεων Συμβουλευτικών δράσεων 

Δράσεων πεδίου Προγραμμάτων - κ.ά. δράσεων 

Το ΚΕΘΦΥΠΕ δεν θα λειτουργεί ως Κέντρο Διά Βίου 
Μάθησης. 

Αποδέκτες - Ωφελούμενοι 

Το ΚΕΘΦΥΠΕ θα απευθύνεται και θα προσφέρει υπη¬ 
ρεσίες σε όλο το εύρος των ενδυνάμει αποδεκτών που 
απορρέουν από την αποστολή και τον σκοπό του και 
συγκεκριμένα στη διοίκηση του ΓΠΑ,τα Εργαστήρια, τα 
μέλη ΔΕΠ, τις ερευνητικές ομάδες, τους προπτυχιακούς 
και μεταπτυχιακούς φοιτητές του ΓΠΑ, άλλων ΑΕΙ καιΤΕΙ 
της χώρας, σε ερευνητές και συνεργάτες ερευνητικών 
ινστιτούτων και ιδρυμάτων, σε δημόσιους οργανισμούς 
και υπηρεσίες, ιδρύματα, ινστιτούτα, κέντρα μελετών, 
εταιρείες, συνδέσμους κ.ά. της ημεδαπής και της αλλο¬ 
δαπής που δραστηριοποιούνται στα αντικείμενα δράσης 
του ΚΕΘΦΥΠΕ. 

Το ΚΕΘΦΥΠΕ δεν υποκαθιστά τον θεσμικό ρόλο των 
Εργαστηρίων του Ιδρύματος ή των συνεργαζόμενων 
Ιδρυμάτων και Φορέων. 

Πόροι λειτουργίας 

Το ΚΘΒΠΕ δεν θα επιβαρύνει τον τακτικό προϋπολο¬ 
γισμό ή την κρατική επιχορήγηση του ΓΠΑ. Θα λειτουρ¬ 
γεί με ιδίους πόρους από χρηματοδοτούμενες δραστη¬ 
ριότητες, όπως ερευνητικά και λοιπά προγράμματα, 
συνεργασίες, συμβουλευτικές δραστηριότητες κ.ά. Η 
διαχείριση των πόρων του ΚΘΒΠΕ θα γίνεται μέσω του 
Ειδικού Λογαριασμού Κονδυλίων Έρευνας του Γεωπονι¬ 
κού Πανεπιστημίου Αθηνών. 

Το ΚΕΘΦΥΠΕ, θα φιλοξενείται σε εγκαταστάσεις και 
υποδομές του Γ.Π.Α. (γραφεία, αίθουσες, δίκτυο, κτλ). 


Συνεργασίες 

Στα πλαίσια των παραπάνω στόχων και δράσεων το 
ΚΕΘΦΥΠΕ θα συνεργάζεται μέσω μνημονίων συνεργα¬ 
σίας με Πανεπιστημιακά Ιδρύματα, Ινστιτούτα, Φορείς, 
Συνδέσμους, Εταιρείες κ.ά. της ημεδαπής και της αλλο¬ 
δαπής, που δραστηριοποιούνται στα αντικείμενα δρά¬ 
σης του ΚΕΘΦΥΠΕ. 

Οργάνωση και Λειτουργία 

Το ΚΕΘΦΥΠΕ υπάγεται στη Σύγκλητο του ΓΠΑ και επο¬ 
πτεύεται από τη Σύγκλητο και το Πρυτανικό Συμβούλιο 
του ΓΠΑ. 

Το έργο του ΚΕΘΦΥΠΕ συντονίζει ο Διευθυντής του 
Κέντρου και εξαμελές Συντονιστικό Συμβούλιο. 

Ο Διευθυντής του ΚΕΘΦΥΠΕ ορίζεται με απόφαση της 
Συγκλήτου. 

Τα μέλη του Συντονιστικού Συμβουλίου ορίζονται με 
απόφαση της Συγκλήτου μετά από σχετική εισήγηση του 
Διευθυντή του Κέντρου. 

Μέλη του Συντονιστικού Συμβουλίου και Διευθυντής 
του Κέντρου ορίζονται εν ενεργεία μέλη ΔΕΠ του ΓΠΑ με 
γνωστικό αντικείμενο και αναγνωρισμένο ερευνητικό 
έργο σχετικό με το αντικείμενο του ΚΕΘΦΥΠΕ. 

Η θητεία του Διευθυντή και των μελών του Συντονι¬ 
στικού Συμβουλίου του Κέντρου είναι τριετής και μπορεί 
να ανανεώνεται για μια επιπλέον θητεία. 

Το Συντονιστικό Συμβούλιο συνεδριάζει μετά από 
πρόσκληση του Διευθυντή, ο οποίος και προεδρεύει 
των συνεδριάσεων. 

Για τη συμμετοχή τους στις συνεδριάσεις του Συντο¬ 
νιστικού Συμβουλίου του ΚΕΘΦΥΠΕ, ο Πρόεδρος και τα 
μέλη του δεν δικαιούνται αμοιβής ή άλλης αποζημίωσης. 

Τα θέματα οργάνωσης και λειτουργίας του ΚΕΘΦΥΠΕ 
ρυθμίζονται με τον Κανονισμό Λειτουργίας του ΚΕΘΦΥ¬ 
ΠΕ. 

Ο Κανονισμός Λειτουργίας καταρτίζεται από το Συ¬ 
ντονιστικό Συμβούλιο και εγκρίνεται από τη Σύγκλητο 
του ΓΠΑ. 

Ολα τα θέματα οργάνωσης και λειτουργίας του ΚΕΘ¬ 
ΦΥΠΕ που προκύπτουν και δεν προβλέπονται στον 
Κανονισμό Λειτουργίας, ρυθμίζονται με αποφάσεις της 
Συγκλήτου μετά από εισήγηση του Συντονιστικού Συμ¬ 
βουλίου. 

Μέχρι την έγκριση του Κανονισμού Λειτουργίας, όλα 
τα θέματα οργάνωσης και λειτουργίας του ΚΕΘΦΥΠΕ 
ρυθμίζονται με αποφάσεις της Συγκλήτου μετά από ει¬ 
σήγηση του Συντονιστικού Συμβουλίου. 

Το ΚΕΘΦΥΠΕ δεν υποκαθιστά ή ανταγωνίζεται οποιεσ- 
δήποτε από τις αρμοδιότητες και δραστηριότητες των 
υπαρχουσών δομών του ΓΠΑ (Εργαστήρια,Τομείς,Τμή¬ 
ματα κ.λπ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2017 

Ο Πρύτανης 

ΓΕΩΡΓΙΟΣ ΠΑΠΑΔΟΥΛΗΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'4495/20.12.2017 


Αριθμ. οικ. 4540 (3) 

Απασχόληση καθ' υπέρβαση του υποχρεωτικού ωρα¬ 
ρίου για το έτος 2018 για το προσωπικό του Ν.Π.Ι.Δ. 
ΠεριφερειακούΤαμείου Ανάπτυξης Αττικής. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ 
ΠΕΡΙΦΕΡΕΙΑΚΟΥΤΑΜΕΙΟΥ ΑΝΑΠΤΥΞΗΣ ΑΤΤΙΚΗΣ 

Έχοντας υπόψη: 

1. Τις διατάξεις των άρθρων 53-56 του ν. 2218/1994 
(ΦΕΚ Α'90) «Ίδρυση Νομαρχιακής Αυτοδιοίκησης, τρο¬ 
ποποίηση διατάξεων για την πρωτοβάθμια αυτοδιοίκηση 
και την Περιφέρεια και άλλες διατάξεις». 

2. Την υπ'αριθμ. 4683/1998 (ΦΕΚ Β' 140) απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης περί Κανονισμού Προσωπικού των ΠΤΑ, όπως 
αυτή τροποποιήθηκε και ισχύει. 

3. Την υπ'αριθμ. 2141/1998 (ΦΕΚ Β'78) απόφαση του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης περί Κανονισμού Οικονομικής Διοίκησης και Δι¬ 
αχείρισης των ΠΤΑ, όπως αυτή τροποποιήθηκε και ισχύει. 

4. Τις διατάξεις των άρθρων 190,191,192 και 193 του 
ν. 3852/2010 (ΦΕΚ Α'87) «Νέα Αρχιτεκτονική της Αυτοδι¬ 
οίκησης και της Αποκέντρωσης Διοίκησης - Πρόγραμμα 
Καλλικράτης». 

5. Ταάρθρα 1 και 2του ν. 3385/2005 (ΦΕΚ Α'180) περί 
χρονικών ορίων εργασίας και διευθέτησης του χρόνου 
εργασίας, όπως τροποποιήθηκε με τον ν. 3863/2010 (ΦΕΚ 
ΑΊ15). 

6. Τις διατάξεις του άρθρου 20 του ν. 4354/2015 (ΦΕΚ 
ΑΊ76) «Διαχείριση των μη εξυπηρετούμενων δανείων, 
μισθολογικές ρυθμίσεις και άλλες επείγουσες διατάξεις 
εφαρμογήςτης συμφωνίας δημοσιονομικών στόχων και 
διαρθρωτικών μεταρρυθμίσεων». 


7. Την υπ'αριθμ. 76/03-11-2017 απόφαση της 21 ης 
Συνεδρίασης του Διοικητικού Συμβουλίου του Περι- 
φερειακούΤαμείου Ανάπτυξης Αττικής, περί αμοιβής 
της υπερωριακής απασχόλησης των υπαλλήλων του 
Περιφερειακού Ταμείου Ανάπτυξης Αττικής για το 
έτος 2018. 

8. Το γεγονός ότι από την απόφαση αυτή θα προκληθεί 
δαπάνη ύψους εννέα χιλιάδων οκτακόσιων (9.800,00) € η 
οποία θα βαρύνει τον προϋπολογισμό οικονομικού έτους 
2018 του ΠεριφερειακούΤαμείου Ανάπτυξης Αττικής και 
έχει προβλεφθεί στους κωδικούς ΚΩΔ. 60.00 «ΑΜΟΙΒΕΣ 
ΥΠΕΡΩΡΙΑΚΗΣ ΑΠΑΣΧΟΛΗΣΕΩΣ» 9.800,00€ και ΚΩΔ. 
60.03 «ΕΡΓΟΔΟΤΙΚΕΣ ΕΙΣΦΟΡΕΣ ΛΟΙΠΩΝ ΤΑΜΕΙΩΝ ΚΥ¬ 
ΡΙΑΣ ΑΣΦΑΛΕΙΑΣ» 950,00 €. 

9. Την ανάγκη εύρυθμης λειτουργίας και στελέχωσης 
των Τμημάτων του Περιφερειακού Ταμείου Ανάπτυξης 
Αττικής καθώς και τα αυξημένα καθήκοντα που προκύ¬ 
πτουν λόγω έκτακτων ή επειγουσών υπηρεσιακών ανα¬ 
γκών και δεν μπορούν να καλυφθούν εντός του νόμιμου, 
υποχρεωτικού ωραρίου, αποφασίζουμε: 

Εγκρίνουμε την καθιέρωση της υπερωριακής εργασίας 
με αμοιβή για έξι (6) υπαλλήλους του Περιφερειακού 
Ταμείου Ανάπτυξης Αττικής και μέχρι εκατόν είκοσι (120) 
ώρες ανά εξάμηνο, ανά υπάλληλο, σύμφωνα με τις διατά¬ 
ξεις του άρθρου 20 του ν. 4354/2015 (ΦΕΚ Α' 176) και από 
01 /01 /2018 έως 31 /12/2018.0 αριθμόςτων υπαλλήλων 
ανά ειδικότητα, οι ημέρες και η κατανομή των ανωτέρω 
ωρών θα γίνει με νεότερη απόφαση μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Πρόεδρος του Δ.Σ. 

ΕΙΡΗΝΗ ΔΟΥΡΟΥ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34,Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθί)ΐτΐ35ΐθΐ·.θΐ(3>θ1.αΐ' 











